kardosdrur/scandi-wiki huggingface dataset:
Razavi Khorasan (provins)

Razavi Khorasan (Persisk: خراسان رضوی) er en af de 30 provinser i Iran, beliggende i det nordøstlige Iran.

Provinsen har en befolkning på 5.593.079 indbyggere, hvor 2.387.734 bor i hovedbyen Mashhad.

Razavi Khorasan er en af de 3 provinser, der er blevet dannet efter inddelingen af Khorasan i 2004.

Provinser i Iran
Mælkekirtel

Mælkekirtlerne (også brystkirtlerne, lobuler) er kirtler der i hunpattedyr producerer mælken, der giver næring til dets unger i deres første tid efter fødslen. Tilstedeværelsen af mælkekirtler er det definerende træk for pattedyr.

I langt størstedelen af pattedyrene, inklusive mennesket, bliver mælken samlet i mælkegange, hvorfra den ledes ud til brystvorten, som dyrets unger sutter på. En lille undergruppe af pattedyr, kaldet kloakdyr, afgiver mælken direkte til huden, hvor den slikkes op af ungerne.

Evolution 
Evolutionært er mælkekirtler udviklet fra svedkirtler, mens mælkegange og brystvorter er en senere udvikling. Kloakdyr er karakteriseret ved ikke at have gennemgået denne udvikling. Hvorledes svedkirtler har udviklet sig til mælkekirtler er uvist.

Antal og placering 
Antallet og placering af mælkekirtler og patter/bryster varierer fra art til art. Langt de fleste pattedyr udvikler et lige antal, generelt placeret symmetrisk på dyrets forside og langs dyrets ventrale bane. Antallet af dievorter / brystvorter passer ca. til antallet af unger dyret normal føder per gang. Det varierer fra 2 (i de fleste primater, inklusiv mennesker) til 16 i grise. Virginiapungrotten har som et af de få dyr et ulige antal, nemlig 13.

Eksempel

Referencer

Eksterne henvisninger 
 On the anatomy of the breast, by Sir Astley Paston Cooper, 1840 

Bryst
Kirtel
Kirtler
Eigil Andersen

Eigil Andersen (født i 1953) er uddannet journalist og var medarbejder ved DR Østjyllandsradio hvor han var trafikmedarbejder indtil folketingsvalget 2007 hvor han blev valgt ind i Folketinget for SF, han var medlem frem til folketingsvalget 2015 .

Som journalist modtog Eigil Andersen i 1989 LO's kulturpris for sit arbejde som redaktør for Faglig brevkasse på DR1

Han er bosiddende og valgt i Aarhus, hvor han på valgplakater blandt andet anvendte det morsomme slogan "Stem Eigil ud af Århus".

23. april 2008 stemte Eigil Andersen (sammen med Pernille Frahm, Jonas Dahl og Kristen Touborg) imod Lissabon-traktaten og dermed imod Socialistisk Folkepartis partilinje 

På grund af behandling mod en kræftlidelse tog han i januar 2013 orlov fra Folketinget. Under sin orlov afløstes han af Sanne Rubinke.

Referencer

Ekstern henvisning 
 Egen hjemmeside hos SF 

Tidligere folketingsmedlemmer fra SF
Personer fra Aarhus
Journalister fra Danmark
Folketingsmedlemmer i 2000'erne
Folketingsmedlemmer i 2010'erne
Sistan og Baluchistan (provins)

Sistan og Baluchistan (Persisk:سيستان و بلوچستان) er en af de 30 provinser i Iran, beliggende i det sydøstlige Iran og grænser op til Pakistan og Afghanistan.

Provinsen har en befolkning på 2.290.076 indbyggere, hvor 580.071 bor i hovedbyen Zahedan.

Provinsens areal er på 181.785 km² og er Irans største provins.
 

Provinser i Iran
Ignatius' brev til efeserne

Ignatius' brev til efeserne er et af Ignatius' syv breve. Denne biskop Ignatius af Antiokia skrev dette brev til menigheden i Efesos, mens han selv opholdt sig i Smyrna på sin fangeskabsrejse til Rom.

Indhold 
Brevet har 21 små afsnit på 8-16 linjer og indeholder hilsner og formaninger til at adlyde og underkaste sig ældsterådet og særligt deres biskop Onesimus, som Ignatius mødte i Smyrna. Biskoppen, mener Ignatius, er overhovedet for menigheden, og som en husherre bør han betragtes som Herren selv (6,1). Derudover glæder han sig over, at menigheden har afvist kætterisk lære og formaner den til at komme ofte sammen, da det tilintetgør Satans kræfter (13,1). Ignatius, der snart ved, han vil blive kastet for de vilde dyr, ser sig selv som et sonoffer og en løsesum for efeserne (8,1 og 21,1), og han ser sine lænker som åndelige perler (11,2).

Brevet indeholder desuden formaninger til uophørlig bøn (10,1), mod vrede (10,2) og om at forblive i fuldstændig renhed og sømmelighed i Jesus Kristus, både kødeligt og åndeligt (10,3) og om, at det er bedre at tie end at tale (15,1). Ignatius ser tiden som de sidste tider, og derfor opfordres de kristne til at frygte for den kommende vrede eller elske den nuværende nåde (11,1).

I afsnit 18 gives en beretning om Jesus, der har visse lighedspunkter med den apostolske trosbekendelse:

Marias jomfruelighed, hendes barnefødsel og Jesu død var tre højtråbende hemmeligheder, der var skjult for verdens fyrste, men åbenbaret ved en stjerne på himlen (19,1-2), og det viser, hvor vigtigt særligt inkarnationens og forsoningens hemmelighed var for Ignatius.

Litteratur 
 De apostolske Fædre i oversættelse med indledning og noter ved Søren Giversen, Museum Tusculanum Forlag, København 1985 
 Halldorf, Peter De fædrene ophav, Forlaget Aros 2002

Eksterne links 
 Early Christian writings: on-line tekster af Ignatius' breve og kommentarer.

Kirkehistoriske skrifter
Oldkirken
Kristendom
Yazd (provins)

Yazd (Persisk:یزد) er en af de 30 provinser i Iran, beliggende i midten af Iran.

Provinsen har en befolkning på 958.318 indbyggere, hvor 505.037 bor i hovedbyen Yazd.

Selvom arealet er på 129.285 km², er befolkningstætheden meget lav.

Visse dele af Irans atomprogram finde sted i provinsen.
Uranminer findes ved Saghand og Ardakan har en uranberigelsesfacilitet.

Henvisninger 

Provinser i Iran
Newark Liberty International Airport

Newark Liberty International Airport, oprindeligt navngivet Newark Airport og senere Newark International Airport, er en international lufthavn inden for bygrænserne for både Newark og Elizabeth i New Jersey, USA. Den ligger omkring 25 kilometer sydvest for Midtown i Manhattan, New York City.

Lufthavnens operatør er Port Authority of New York and New Jersey, der også styrer de to andre større lufthavne i New York-/New Jersey-området, John F. Kennedy International Airport (JFK) og LaGuardia lufthavn, sammen med to mindre lufthavne, Teterboro Airport og Downtown Manhattan Heliport. Newark er den tiendetravleste lufthavn i USA og landets femtetravleste internationale lufthavn – JFK ligger nummer et.

Newark Liberty er den næststørste hub for Continental Airlines, der er lufthavnens største lejer, idet selskabet bruger hele terminal C og dele af terminal A. FedEx Express har en af deres ti største fragthubs i Newark.

Scandinavian Airlines har flyrute fra lufthavnen til Københavns Lufthavn.

I 2006 havde Newark omkring 36 millioner passagerer. Sammen med JFK's 42 millioner og LaGuardias 26 millioner overhalede New Yorks luftrum Chicagos som det travleste i hele USA.

Referencer 

Lufthavne i USA
Newark (New Jersey)
Bygninger, konstruktioner og anlæg i New York City
UN Peacemaker

UN Peacemaker er et informations- og vidensredskab fra De Forenede Nationer (FN) til støtte for internationale fredsforhandlere og -mæglere.

Materiale 
UN Peacemaker indeholder ressourcer til brug for internationale fredsforhandlere, såsom information om fredsaftaler og fredsskabende mandater. Databasen indeholder mere end 350 fredsaftaler underskrevet siden 1945 og mere end 500 dokumenter, artikler og boguddrag, som blandt andet analyserer FN's fredsmæglingsarbejde eller relaterede emner. Derudover omfatter UN Peacemaker et velassorteret Legal Library, som indeholder de juridiske rammevejledninger for FN's indsats i fredsforhandlinger. UN Peacemaker giver ligeledes adgang til en Peacemaker’s Toolbox, erfaringsopsamlinger, operationelle vejledninger, casemateriale og analyser af fredsaftaler og -processer.

Dataophav 
Erfaringerne er draget fra FN's omfattende arbejde med fredsskabelse, mens vejledninger og kommentarer er blev til på baggrund af interviews med FN-ansatte og fredsmæglerne selv.

Brug 
Med lanceringen af hjemmesiden den 3. oktober 2006 blev projektet en del af FN's politiske afdelings (DPA) indsats for at yde støtte og rådgivning til FN's Generalsekretær og hans repræsentanter i deres arbejde for at løse internationale stridigheder og konflikter.

Eksterne henvisninger 
 UN Peacemakers hjemmeside
 FN afslører ny hjemmeside om fredsskabelse

FN
Etableret i 1945
Mægling
Iker Casillas

Iker Casillas Fernández (født 20. maj 1981 i Móstoles, Madrid, Spanien) er en spansk fodboldmålmand, der senest spillede for den portugisiske fodboldklub FC Porto, samt det spanske landshold, hvor han var anfører. Han er blevet kåret til "Verdens bedste målmand" fem gange. Med Real Madrid har han vundet titler såsom UEFA Champions League, La Liga, Copa del Rey og UEFA Super Cup.

Efter at have spillet hele sin seniorkarriere for Real Madrid C.F., offentliggjorde klubben den 11. juli 2015, at de var nået til enighed med FC Porto om et skifte for Casillas. Spanieren underskrev derefter en to-årig kontrakt, med option på en et-årig forlængelse.

Med det spanske landshold har han løftet trofæer for sejre i UEFA EURO 2008, FIFA World Cup 2010 og UEFA EURO 2012 med det spanske landshold. 
Ved VM i 2010 var han anfører for det spanske hold, der blev verdensmestre. Han blev samtidig kåret til turneringens bedste målmand og vandt dermed Den gyldne handske 

De mange titler, samt variationen af samme, har gjort at han er blevet kaldt "manden der har vundet alt".

Casillas' kæreste hedder Sara Carbonero, og er en spansk journalist.

Titler

Klub 
 UEFA Champions League: 2000, 2002, 2014
 La Liga: 2001, 2003, 2007, 2008, 2012
 Supercopa de España: 2001, 2003, 2008, 2012
 UEFA Super Cup: 2002, 2014
 Intercontinental Cup/VM for klubhold: 2002, 2014

Landshold 
 EM: 2012
 VM: 2010
 EM: 2008

Individuelle priser 
 FIFA World Cup Golden Glove: 2010
 IFFHS Verdens bedste målmand: 2008, 2009, 2010, 2011, 2012

Referencer 

Fodboldspillere fra Spanien
Fodboldspillere fra FC Porto
Fodboldspillere fra Real Madrid CF
Verdensmestre i fodbold
Personer fra Madrid
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Gabriel Heinze

Gabriel Iván Heinze (født 19. april 1978 i Crespo, Entre Ríos Province, Argentina) er en argentinsk tidligere fodboldspiller forsvarer, og senere træner. I sin aktive karriere spillede han blandt andet for Newell's Old Boys i sit hjemland, franske Paris Saint-Germain, Manchester United i England samt spanske Real Madrid.

Heinze nåede desuden 72 kampe og tre scoringer for Argentinas landshold, som han repræsenterede ved både VM i 2006 og VM i 2010.

Eksterne henvisninger 

 Profil af Gabriel Heinze  på RealMadrid.com 
 Fakta om Gabriel Heinze  på Soccerbase 
 Fakta om Gabriel Heinze  på LeQuipe.fr 
 Fakta om Gabriel Heinze  på LFP.es 

Fodboldspillere fra Argentina
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldtrænere fra Argentina
Fodboldspillere fra Newell's Old Boys
Fodboldspillere fra Real Valladolid
Fodboldspillere fra Real Madrid CF
Fodboldspillere fra Sporting Clube de Portugal
Fodboldspillere fra Paris Saint-Germain
Fodboldspillere fra Manchester United F.C.
Fodboldspillere fra Olympique Marseille
Fodboldspillere fra AS Roma
Andrius Mamontovas

Andrius Mamontovas (født d. 23. august 1967) er en litauisk sanger og musiker.

Biografi 
I Litauen er han bedst kendt som en af grundlæggerne bag det meget populære rockband, Foje. Internationalt, og især i Europa, er han nok bedre kendt som frontfiguren for LT United, der repræsenterede Litauen med den kontroversielle sang "We are the winners" i 2006 ved Eurovision Song Contest, og fik en 6. plads.

Eksterne henvisninger 

Sangere fra Litauen
Arnoldas Lukošius

Arnoldas Lukošius (født d. 11. februar 1966) er en litauisk sanger og musiker.

Biografi 
Arnoldas var medlem af det legendariske litauiske rock band, Foje. Men i 2006 blev han kendt i hele Europa, da han ved Eurovision Song Contest repræsenterede Litauen, sammen med LT United. Arnoldas stod i den første halvdel af sangen, i modsætning til de andre, fuldstændig stille og så bare alvorlig ud. Men pludselig brød han ud i en rablende vanvittig dans, en dans der muligvis er grunden til de mange stemmer og 6. pladsen.

Musikere fra Litauen
Sangere fra Litauen
Kinder Surprise

Kinderæg eller kinder surprise, som fabrikanten kalder det, er slik formet som et chokoladeæg. Produktet blev opfundet af William Salice og fremstilles af den italienske konfektproducent Ferrero SpA, som også producerer Nutella (chokoladepålæg) og mælkesnitte. Chokoladeægget består af et tyndt lag mælkechokolade, der udgør ydersiden af ægget, og et tyndt lag hvid chokolade, der udgør indersiden af ægget. Ægget er hult, da der indeni er en såkaldt overraskelse – evt. en slags legetøj, man kan samle, eller en lille figur, der er pakket ind i en gul cylinder. Ægget er pakket ind i hvidt og rødt sølvpapir.

Legetøjet i ægget laves af mange forskellige producenter. Det må ofte sættes sammen af køberen selv efter vedlagt brugsanvisning. På grund af legetøjets små dele er Kinderæg ikke tilladt for børn under 3 år.

Kinderæg sælges over hele verden, med undtagelse af USA, hvor produktet er ulovligt grundet risiko for, at børn kan få legetøjet galt i halsen. Spørgsmålet har også været rejst i Folketinget i 2008 af Enhedslisten i anledning af, at forbundsdagens børnekommission i Tyskland også foreslog et forbud. Fødevareministeren oplyste, at der ikke var fødevaremæssige problemer med produktet, men af Sikkerhedsstyrelsen på forespørgsel havde oplyst, at Kinderægget er CE-mærket og mærket til børn over 36 måneder, hvorved produktet er i overensstemmelse med de væsentlige sikkerhedskrav, der er stillet. Styrelsen ville dog følge udviklingen, såfremt Kinderægget blev forbudt i Tyskland.

Pr. 2017 er det blevet lovligt at sælge æggene i USA.

I mange fængsler over hele verden, er kinderæg ikke tilladt at medbringe eller købe i fængslets kiosk.
Det skyldes at den gule cylinder kan benyttes til narkotikasmugling,  internt i fængslet.
I danske fængsler sælges de tomme gule cylindre for flere hundrede Kroner.

Noter

Eksterne henvisninger 

Chokolade
Ferrero
Gredstedbro Boldklub

Gredstedbro Boldklub (stiftet 10. maj 1941) er en dansk fodboldklub, hvis førstehold spiller i de lokale serier under Jydsk Boldspil-Union (JBU), hjemhørende i Gredstedbro i Esbjerg Kommune.

Kendte spillere

John Lauridsen
Martin Rauschenberg

Ekstern kilde/henvisning 
  Gredstedbro Boldklubs Historie  på deres officielle hjemmeside

Fodboldklubber under DBU Jylland
Esbjerg Kommune
Fendi

Fendi er et italiensk modehus, der blev grundlagt af Adele Fendi i Rom i 1925 som en butik med pelse og lædervarer. Sammen med sin mand Edoardo Fendi lagde hun således grundlaget for en virksomhed, der siden er blevet en af Italiens mest fremgangsrige producenter af accessories – ikke mindst de berømte Fendi tasker.
 
Herrekollektionen Fendi Uomo havde premiere i 1990 og er en opvisning i sofistikeret, italiensk playboystil. Kollektionen designes af Silvia Venturini Fendi, der er barnebarn af Adele og Edoardi og hende, der er udråbt til at føre det stolte familienavn videre ind i det ny årtusinde. 

Siden 1965 har Karl Lagerfeld været tilknyttet Fendi med sine pelskollektioner og selv i dag har Lagerfeld stadig en vigtig position hos Fendi som chefdesigner. Fendi blev i 2002 opkøbt af LVMH-gruppen og med fornyet kapital i ryggen har virksomheden ekspanderet brandet i form af en mere aggressiv markedsføring og åbning af flere butikker verden over. 

Samme år som Karl Lagerfeld begyndte at arbejde for Fendi, designede han det berømte logo “the double F”.

Beklædningsmærker
Beklædningsvirksomheder fra Italien
LVMH-selskaber
Mælkegang

Mælkegange er de passager inde i brystet der transporterer mælken fra mælkekirtlerne til brystvorten på en mælkeproducerende kvinde.

Hvis mælkegangen bliver tilstoppet kan der opstå brystbetændelse, hvilket kan give smertende, hævede bryster og hårde knuder i brystet, samt feber, kulderystninger, utilpashed og andre influenzalignende symptomer. Den bedste kur mod stoppede mælkegange er almindeligvis at lade barnet die så meget som muligt så den opophobede mælk i brystet kan hjælpes ud. Det kan også nødvendigt med manuel udmalkning.

Modermælk
Thomas af Erfurt

Thomas af Erfurt levede omkring 1300 i Erfurt og var dér Magister Regiens og rektor for skolerne St. Severi og St. Jakob.

Sprogteori 
Thomas huskes frem for alt for sin sproglogik Tractatus de modis significandi, der gælder som højdepunkt for den såkaldte modistiske sprogteori; den er også kendt under den alternative titel Grammatica speculativa og man anså den indtil begyndelsen af 1900-tallet for et værk af Johannes Duns Scotus. Thomas forsøgte deri at bestemme de gensidige forhold mellem sprog, intellekt og den ikke-sproglige virkelighed for at kunne stille grammatikken på et videnskabeligt grundlag.

Ifølge Thomas er en pars orationis, dvs. et ord som bestanddel af en sætning, ikke blot en lydkrop (vox – ty. Lautkörper) med en bestemt betydning (significatio); til betydningen føjer der sig altid bestemte med-betydninger. Således vil ved egennavnet Vergilius foruden den konkrete "betydning" (nu ofte kaldet "reference") desuden være indeholdt de videre bestemmelser "substans", "menneske", "maskulin", "enkelt". etc. Disse konnotationer bliver betegnet med begrebet modi significandi ("betegnelsesmåder"); de er grammatikkens genstand.

Disse modi significandi hos et ord er tillige repræsentation for bestemte modi essendi ("værensmåder", ty. "Seinsweisen") i området for ikke-sproglig virkelighed, som dog først gennem intellektet eller nærmere sagt ved tilsvarende modi intelligendi ("perceptionsmåder", ty."Wahrnehmungsweisen") bliver formidlet til sproget.

I universaliestriden kommer Thomas dermed til at indtage positionen af en moderat realisme: ganske vist bliver sproget grundlæggende opfattet som afbildning af en ikke-sproglig realitet, som derved også indeholder universalierne – ellers kunne et sprog ikke råde over abstrakte begreber. Men samtidig indtager det menneskelige intellekt også en plads, idet det i første omgang forlener tingene med deres betegnelser.

Virkning 
Moderne semiotik knytter an til Thomas via Charles Sanders Peirce, som tilskrev Grammatica Speculativa Johannes Duns Scotus. Peirce kalder netop sit udkast til en semiotik, der danner første del af logikken, for Speculative Grammar

Se også 
 Morten Mogensen eller Martinus de Dacia, som også skrev en Modi Significandi ("Betegnelsesmåder"), der anslås affattet i 1270'erne.

Litteratur 

 Martin Grabmann (1943). Thomas von Erfurt und die Sprachlogik des mittelalterlichen Aristotelismus., München.   (mere litteratur på den tyske side om Thomas af Erfurt)

Eksterne henvisninger 
 Om Thomas af Erfurt hos Stanford.edu 
 Modistae, "Modisterne", de teologer eller filosoffer der som Thomas af Erfurt og den danske Morten Mogensen (Martin of Dacia) i sprogteorien arbejdede med de såkaldte "modi" (måder) – 
 Om ordet "Modi significandi" på tysk Wiktionary 

Personer fra middelalderen
Filosoffer fra Tyskland
Sprogforskning
Tjek fødsels- og dødsår
Ammebrik

En ammebrik (også suttebrik) er en brystvorteformet dække, der kan lægges oven på brystvorten og areola under amning. Der hvor brystvorten passer, er der nogle små huller, hvor igennem modermælken, kan passere. Ammebrikker laves i dag af en blød, tynd og fleksibelt silikone. Før i tiden blev ammebrikker lavet af latex og andre hårdere og tykkere typer af plastik.

Ammebrikker kan bruges hvis:
 Hvis moderen har meget små, flade eller Indadvendte brystvorter, der kan gøre det svært for babyen, at få rigtigt fat på med munden. Ammebrikker kan afhjælpe dette til brystvorten eventuelt senere bliver trukket ud af babyens sutten.
 Hvis moderens brystvorter er blevet ømme eller revnede, kan en ammebrik lægges ovenpå brystvorterne og beskytte dem, indtil de har helet.
 Hvis babyen har svært ved at sutte eller er vant til en kunstig brystvorte på en sutteflaske, kan en ammebrik hjælpe babyen i gang.

Modermælk
Årets Harald

Årets Harald er betegnelsen for en undervisningspris, som årligt uddeles til en af Københavns Universitets fastansatte videnskabsfolk som hæder for god og inspirerende undervisning.

Prisen blev uddelt første gang i 1988. Den uddeles i forbindelse med universitets årsfest i november og ledsages af en ugle-statuette og et kontantbeløb. Ugle-statuetten er dekoreret af en kunster i samarbejde med Royal Copenhagen. Kunstere inkluderer; Jens Birkemose (1988), Pia Schutzmann (1989), Ivan Weiss (1990), Arne Haugen Sørensen (1991), Doris Bloom (1992), Bjørn Nørgaard (1993), Peter Brandes (1994), Torben Ebbesen (1995), Carl Henning Pedersen (1996), Sten Lykke Madsen (1997), Maja Lisa Engelhardt (1998), Per Arnoldi (1999), Lise Malinovsky (2000), Nina Sten Knudsen (2001), Mette Hannemann (2002), Tal Rosenzwieg (2003), John Kørner (2004), Hans Vogt Steffensen (2005), Tenka Gammelgaard (2006), Anna Sørensen (2007), Lene Adler Petersen (2008), Cathrine Raben Davidsen (2009), Lars Ahlstrand (2010), Pia Andersen (2011), Allan Otte (2012), Wouter Dolk (2013), Lars Nørgård (2014), Mette Winckelmann (2015), Maiken Bent (2016), La Vaughn Belle (2017), Emily Gernild (2018), Troels Carlsen (2019), Martin Bigum (2020) and Ditte Ejlerskov (2021).

Prisen er opkaldt efter matematikeren Harald Bohr, der var professor på universitetet siden 1930.

Prismodtagere 
 1988 Bjørn Holstein
 1989 Graham Caie
 1990 Jens Martin Knudsen
 1991 Hans Keiding
 1992 Erik Aschengreen
 1993 Elisabeth Bock
 1994 Uffe Hansen
 1995 Peter Rossel
 1996 Finn Bojsen-Møller
 1997 Jonathan Schwarz
 1998 Henning Bech
 1999 John Pedersen
 2000 Bodil Ejrnæs
 2001 Jan Philip Solovej
 2002 Yoichi Nagashima
 2003 Angel Alzaga
 2004 Hans Bonde
 2005 Una Canger 
 2006 Vincent Gabrielsen
 2007 Peter Kurrild-Klitgaard
 2008 Stuart Ward
 2009 Jan H. Christensen
 2010 Helle Winther
 2011 John Tøndering
 2012 Mette Birkedal Bruun
 2013 Jan Halborg Jensen
 2014 Elmar Josef Renner
 2015 Anders Rønn-Nielsen
 2016 Marianne Vestergaard
 2017 Flemming Fryd Johansen 
 2018 Andreas Bloch Ehlers
 2019 Maria Damkjær
 2020 Nicole Schmitt
 2021 Hin-Yan Liu
 2022 Jørgen Olsen

Kilder 

 

Hædersbevisninger fra Danmark